Էմմա (ֆիլմ, 2020)

**«Էմմա»** (), բրիտանական կատակերգական դրամա ֆիլմ, որի ռեժիսորն է Օտեմ դե Ուայլդը, նկարահանված Էլեանոր Քաթթոնի սցենարով, Ջեյն Օսթինի նույնանուն վեպի վրա հիմնված ։

## Սյուժե
Երիտասարդ գեղեցկուհի Էմմա Վուդհաուսը կարծում է, որ  լավ է տիրապետում մարդկային բնավորություններին և, հետևաբար, կարող է խնամախոսի դեր տանել  իր ընկերների և երիտասարդների համար։ Նա իր ընկերուհուն՝ համեստ ու խոնարհ Հարրիեթ Սմիթին տարհամոզում է ամուսնանալ ֆերմերի հետ և նրա համար փոխանորդ է ընտրում վիկարիոս պարոն Էտալոնին։ Սակայն վերջինս հենց սիրահարվում է Էմմային։ Մերժվելուց հետո նա հեռանում է, և Հարիեթ Սմիթը մնում է առանց փեսացուի։ Այնուհետև Էմման փորձում է վերադարձնել Հարիեթին իր նոր ծանոթի` Ֆրենչ Չերչիլի միջոցով։

## Դերասաններ
*Անյա Թեյլոր Ջոյ ՝ Էմմա Վուդհաուս
*Ջոնի Ֆլին՝  Ջորջ Նայթլի
*Բիլ Նայի՝ պարուն Վուդհաուս
*Միա Գոթ՝ Հարրիեթ Սմիթ
*Միրանդա Հարթ՝ օրիորդ Բեյթս
*Ջոշ Օ’Քոնոր՝ պարոն Էլթոն
*Քալում Թըրներ՝ Ֆրենկ Չերչիլ
*Ռուպերտ Գրեյվս՝ պարոն Ուեսթոն
*Ջեմմա Ուիլան՝ տիկին Ուեսթոն
* Էմբեր Անդերսոն՝ Ջեյն Ֆերֆաքս
* Տանյա Ռեյնոլդս՝ տիկին Էլթոն
*Քոնոր Սուինդելս՝ Ռոբերտ Մարտին
*Օլիվեր Քրիս՝ Ջոն Նայթլի
* Քլոյա Փիրի՝ Իզաբելա Այթլի

## Արտադրություն
Առաջին հաղորդագրությունները Ջեյն Օսթինի «Էմմայի» հերթական կինոնկարի էկրանավորման աշխատանքների մեկնարկի մասին հայտնվեցին 2018-ի հոկտեմբերին. այդ ժամանակ հայտնի դարձավ, որ գլխավոր դերը կկատարի Անյա Թեյլոր-Ջոյը. 2018 թվականի դեկտեմբերին տղամարդու գլխավոր դերը՝ պարոն Նայթլիի, հասավ Ջոնի Ֆլինին։ Ավելի ուշ տեղեկատվություն հայտնվեց այլ դերերի քասթինգների արդյունքների մասին:Ռեժիսորը դարձավ  լուսանկարիչ Օտեմ դե Ուայլդ, որի համար ֆիլմը դարձավ ռեժիսորական դեբյուտ։

Նկարահանումները սկսվել են 2019 թվականի մարտի 18-ից։

## Քննադատություն և շահույթ
Ֆիլմի պրեմիերան ԱՄՆ-ում տեղի է ունեցել 2020 թվականի փետրվարի 21-ին, Մեծ Բրիտանիայում՝ մեկ շաբաթ շուտ՝ փետրվարի 14-ին։ Ֆիլմի պրեմիերան հանգստյան օրերին 5 կինոթատրոնում բերեց 230,000 դոլար, մեկ կինոթատրոնում՝ 46000 դոլար, որն այդ ժամանակ ամենաբարձր միջինն էր 2020 թվին։

2020 թվականի մարտի 17-ի դրությամբ ֆիլմը ԱՄՆ-ում և Կանադայում հավաքել է 10,1 միլիոն դոլար՝ ընդհանուր 25.2 միլիոն դոլար։

### Քննադատություն
Քննադատները բարձր գնահատեցին ժապավենը։ Rotten Tomatoes կայքում հաստատված գնահատականը 85% է (191 վերանայում), միջին գնահատականը՝ 7.19/10: Metacritic կայքում 45 արդյունքի հիման վրա նկարահանված կինոնկարը գնահատվել է 100-ից 71 բալով, ինչը նշանակում է «հիմնականում բարեհաջող վարկանիշ»։ *Common Sense Media* կայքի  քննադատի կարծիքը. «Զարմանալի մանրամասներ, զուգորդված ավելի զվարճալի սցենարով, քան կարող ես սպասել, և հիանալի դերասանական անսամբլը տվեց Ջեյն Օսթինի վերջին տարիների լավագույն էկրանավորումը»։ The Guardian-ից Փիթեր Բրեդշոուն ֆիլմին 5 աստղից 5-ն է տվել՝ ֆիլմը անվանելով «գեղեցիկ և բարեսիրտ», իսկ Թեյլոր-Ջոյին գլխավոր դերակատար ընտրելը՝ «հետաքրքիր»։

CinemaScore- ի կողմից հարցված հեռուստադիտողները տվել են «B» գնահատականը  A+ մասշտաբով մինչև F: PostTrak կայքը հայտնում է, որ կինոնկարի միջին գնահատականը 5 աստղից 3 է եղել, մինչդեռ հարցվածների 44% -ը նշել է, որ անպայման խորհուրդ կտան դիտել այն։

## Ծանոթագրություններ

## Արտաքին հղումներ
* Легкая комедия в твердом переплете: зачем смотреть фильм «Эмма» прямо сейчас // РБК, 11 апреля 2020

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Անգլիայում